พอดีต้องผ่านภูเรือเพื่อไปไหว้พระธาตุศรีสองรัก หิวจนตาลายเปิดวงในมาเจอร้านนี้มีทั้งรีวิวบอกว่าอร่อยและไม่อร่อย เจเลยขอลองมาพิสูจน์ดู ปรากฎว่าอาหารอร่อยหลายเมนูเลยครับ แต่อาจเหมาะสำหรับคนที่ไม่ทานรสจัดนะครับ ส้มตำไม่เผ็ดจัดจ้านแต่เปรี้ยวหวาน มะละกอกรอบอร่อยถ้าคนชอบทานจัดอาจคิดว่าจืดไปได้นะครับ ต้มยำปลาแม่น้ำโขงมันเยิ้มเลย ไม่ทราบว่าปลาอะไรแต่มันเยอะมาก ปลาทอดก็กรอบทีเด็ดอยู่ที่น้ำจิ้มเห็นสีดำๆแต่อร่อย คอหมูย่างหอมกลิ่นเนย แต่ไม่ค่อยมีมันเหมือนไม่ใช่ส่วนคอยังไงไม่ทราบ เลยออกแข็งแต่รสชาติโอเคครับ ตับหวานสุกเกินไปหน่อยเลยออกแข็งแต่ถ้าคนที่ชอบทานสุกๆ ก็กำลังดีเลยครับ อาหารรอไม่นานอย่างที่คิดขนาดเรามา 15 คนยังได้เร็ว ราคาเมนูละประมาณ 60 - 200 กว่าๆ ไม่แพงครับตกคนละไม่เกิน 200 บาทอิ่มแปล้